ฮิเดมิตสึ ทานากะ

ฮิเดมิตสึ ทานากะ () เกิดวันที่ 10 มกราคม พ.ศ. 2456 – 3 พฤศจิกายน พ.ศ. 2492) เป็นนักเขียนนวนิยายแนว บูไรฮะ ในยุคโชวะของญี่ปุ่น ชื่อของเขายังออกเสียงว่า ทานากะ เออิโกะ ในบางโอกาส

 ประวัติ 
ทานากะเกิดในเขตอากาซากะตอนบนของโตเกียว ในฐานะลูกชายของนักประวัติศาสตร์ อย่างไรก็ตาม เขาถูกลงทะเบียนในทะเบียนครอบครัวภายใต้นามสกุลของแม่ว่า “ทานากะ” แทนนามสกุลของพ่อว่าอิวาซากิ เขาเติบโตในคามากูระ และจบการศึกษาจากมหาวิทยาลัยวาเซดะ คณะรัฐศาสตร์และเศรษฐศาสตร์ ขณะที่ยังเป็นนักศึกษาอยู่ เขาได้รับอิทธิพลจากพี่ชายที่เป็นนักหนังสือพิมพ์ให้หันมาสู่อาชีพนักประพันธ์และการเข้าร่วมพรรคคอมมิวนิสต์ญี่ปุ่นอย่างไรก็ตาม เขารู้สึกท้อแท้ใจกับการทุจริตของผู้นำพรรคอาวุโส และออกจากพรรคก่อนจะจบการศึกษาหลังจากจบการศึกษาไม่นาน เขาได้พบกับดาไซ โอซามุ ซึ่งกลายมาเป็นอาจารย์ที่ปรึกษาของเขาขณะยังเป็นนักศึกษา ทานากะเป็นสมาชิกของญี่ปุ่นในการแข่งขันโอลิมปิกฤดูร้อน 1932 ของทีมโอลิมปิกญี่ปุ่นในการแข่งขันโอลิมปิกที่ลอสแอนเจลิสในปี 1932 ซึ่งเขาเข้าร่วมแข่งขันในฐานะนักพายเรือ แม้ว่าเขาจะแข่งขันใน
แปดรายการ แต่เขาถูกคัดออกในรอบคัดเลือกประสบการณ์นี้ทำให้เขาเขียนนวนิยาย 2 เรื่อง ได้แก่Orinposu no Kajitsu (The Fruit of Olympus, พ.ศ. 2483) และTantei Soshu (The Boat Rower, พ.ศ. 2487) ในปี พ.ศ. 2478 เขาถูกจ้างโดยบริษัทยางรถยนต์โยโกฮามะ และถูกส่งไปยังเคโจ หรือโซลในปัจจุบันประเทศเกาหลีภายใต้การปกครองของญี่ปุ่น เขาถูกใช้โดยทางการญี่ปุ่นในเกาหลีในการจัดนักเขียนเกาหลีให้เข้าร่วมการประชุมสหพันธ์นักเขียนเอเชียตะวันออกอันยิ่งใหญ่ ซึ่งเขาได้บรรยายเหตุการณ์ด้วยความขมขื่นและถากถางในนวนิยายหลังสงคราม "The DrunkenShip"เขาแต่งงานกับคิโย โคจิมะในปี พ.ศ. 2480 เขากลับมาญี่ปุ่นในปี พ.ศ. 2487 และอาศัยอยู่ในจังหวัดชิซูโอกะ ในปีพ.ศ. 2490 เขาทิ้งภรรยาไว้ที่ชิซูโอกะ และย้ายไปอยู่กับคนรักที่ชินจูกุ โตเกียวหลังจากสงครามโลกครั้งที่สอง ทานากะได้กลับเข้าร่วมพรรคคอมมิวนิสต์ญี่ปุ่นอีกครั้ง แต่เขาวิจารณ์ผู้นำพรรคอย่างรุนแรงจนถูกขับออกจากพรรค เขารู้สึกช็อกอย่างมากจากการฆ่าตัวตายของดาไซ โอซามุอาจารย์ที่ปรึกษาของเขา ในช่วงท้ายของชีวิต เขาต้องทนทุกข์จากโรคพิษสุราเรื้อรัง การใช้ยาเสพติดและความไม่มั่นคงทางจิตใจ เขาฆ่าตัวตายที่หลุมศพของดาไซ โอซามุในปี พ.ศ. 2492 โดยการกรีดข้อมือหลังจากกินยานอนหลับเกินขนาด หลุมศพของเขาอยู่ที่สุสานอาโอยามะในใจกลางกรุงโตเกียว
 ผลงาน 
ผลงานของเขาเด่น ๆ มีดังนี้:




 ดูเพิ่ม 
 วรรณคดีญี่ปุ่น
 รายชื่อนักเขียนญี่ปุ่น
 บุไรฮะ

 อ้างอิง 

 Tsurumi, Shinsuke. An Intellectual History of Wartime Japan: 1931–1945. Taylor & Francis. (2010) 
 Ueda, Mekoto. Modern Japanese Writers: And the Nature of Literature. Stanford University Press. (1976). 

 แหล่งข้อมูลอื่น 
 E-text of works at Aozora Bunko

หมวดหมู่:บุคคลที่เกิดในปี พ.ศ. 2456
หมวดหมู่:นักเขียนจากโตเกียว
หมวดหมู่:นักประพันธ์ญี่ปุ่นในศตวรรษที่ 20
หมวดหมู่:คอมมิวนิสต์ญี่ปุ่น
หมวดหมู่:นักพายเรือโอลิมปิกของญี่ปุ่น
หมวดหมู่:ศิษย์เก่ามหาวิทยาลัยวาเซดะ
หมวดหมู่:นักพายเรือในการแข่งขันกีฬาโอลิมปิกฤดูร้อน 1932
หมวดหมู่:การฆ่าตัวตายที่เกี่ยวกับยาเสพติดในญี่ปุ่น
หมวดหมู่:การฆ่าตัวตายด้วยของมีคมในญี่ปุ่น
หมวดหมู่:นักพายเรือชายชาวญี่ปุ่น
หมวดหมู่:การฝังศพที่สุสานอาโอยามะ
หมวดหมู่:บุคคลที่เสียชีสิตในปี พ.ศ. 2492